CELEX: 62017TN0730
Language: sk
Date: 2017-10-27 00:00:00
Title: Vec T-730/17: Žaloba podaná 27. októbra 2017 – Evropaïki Dynamiki/Komisia

15.1.2018   
            
            
               SK
            
            
               Úradný vestník Európskej únie
            
            
               C 13/24
            
         Žaloba podaná 27. októbra 2017 – Evropaïki Dynamiki/Komisia
   (Vec T-730/17)
   (2018/C 013/38)
   Jazyk konania: angličtina
   
      Účastníci konania
   
   
      Žalobkyňa: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: M. Sfyri a C. N. Dede, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie generálneho tajomníka z 22. augusta 2017 [C (2017) 5879 final], vydané menom Európskej komisie, ktorým bola zamietnutá opakovaná žiadosť žalobkyne o prístup k dokumentom Európskej komisie týkajúcim sa taxatívneho zoznamu všetkých konkrétnych zmlúv uzavretých Komisiou s konkrétnymi dodávateľmi za posledných šesť rokov a ku kópiám všetkých cenových návrhov vzťahujúcich sa k týmto konkrétnym zmluvám,
            
         
               —
            
            
               uložil Komisii povinnosť poskytnúť tieto informácie jednoznačným a úplným spôsobom tak, aby umožnila verejnosti a žalobkyni vypočítať počet človeko-dní, ktoré konkrétny dodávateľ fakturoval Komisii za rok,
            
         
               —
            
            
               uložil Komisii povinnosť nahradiť právne a iné trovy a náklady, ktoré vznikli žalobkyni v súvislosti s touto žalobou, a to aj v prípade zamietnutia tejto žaloby.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza dva žalobné dôvody.
   
               1.
            
            
               Prvý žalobný dôvod založený na tom, že žalovaná individuálne neposúdila požadované dokumenty, a to v rozpore s článkom 4 ods. 6 a článkom 6 ods. 3 nariadenia č. 1049/2001 (1).
            
         
               2.
            
            
               Druhý žalobný dôvod založený na tom, že v prejednávanom prípade sa neuplatňuje žiadna z výnimiek pre odmietnutie prístupu podľa nariadenia č. 1049/2001 a že Komisia nepreukázala neprimeranú záťaž, ktorá by podľa nej vyplývala z úplného preskúmania a zverejnenia požadovaných dokumentov.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).